CELEX: 32000R0609
Language: mt
Date: 2000-03-21 00:00:00
Title: Ir-Regolament tal-Kummissjoni (KE) Nru 609/2000 tal-21 ta' Marzu 2000 li jemenda r-Regolament (KE) Nru 3298/94 li jistabbilixxi miżuri dettaljati dwar is-sistema tad-drittijiet tat-transitu (ekopunti) għal vetturi tal-merkanzija tqila li jkunu qed jaqsmu min-naħa għall-oħra ta' l-AwstrijaTest b'relevanza għaż-ŻEE.

Avviż Legali Importanti

|

32000R0609

Official Journal L 073 , 22/03/2000 P. 0009 - 0012

		Ir-Regolament tal-Kummissjoni (KE) Nru 609/2000tal-21 ta' Marzu 2000li jemenda r-Regolament (KE) Nru 3298/94 li jistabbilixxi miżuri dettaljati dwar is-sistema tad-drittijiet tat-transitu (ekopunti) għal vetturi tal-merkanzija tqila li jkunu qed jaqsmu min-naħa għall-oħra ta' l-Awstrija(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat l-Att ta' l-Adeżjoni ta' l-Awstrija, tal-Finlandja u ta' l-Isvezja, u b'mod partikolari l-Artikolu 11(6) u l-Anness 4 tal-Protokoll 9 dwar dan,Billi:(1) L-permessi ta' l-ECMT validi fl-Awstrija għandhom iħallu passaġġ liberu ġewwa l-Awstrija.(2) Regoli ċari għall-kanċellazzjoni ta' l-ecocards ikunu meħtieġa. L-ecocards użati jkunu meħtieġa għal skopijiet ta' statistika.(3) L-aħjar użu ta' l-ekopunti elettroniċi jsir billi dawn jiġu mqassma bosta drabi matul is-sena.(4) Vettura li tkun ħattet jew għabbiet tagħbija sħiħa fl-Awstrija għandha tkun kkunsidrata li tkun għamlet vjaġġ bilaterali u għalhekk mhux mistennija tħallas ekopunti, irrispettivament mir-rotta meħuda mill-vettura biex tidħol u toħroġ mill-Awstrija.(5) L-implimentazzjoni ta' kull ftehim biex jippermetti li trakkijiet ta' 40 tunnellata metrika jaqsmu l-Isvizzera għandha tnaqqas in-numru ta' trakkijiet li jgħaddu minn ġo l-Awstrija. Minħabba l-pożizzjoni ġeografika ta' l-Italja u l-Greċja, it-trakkijiet li jkunu sejrin lejn/ġejjin minn dawn il-pajjiżi xorta jkollhom bżonn jgħaddu mill-Awstrija. Il-Greċja u l-Italja għandhom jingħataw aktar prijorità għal ekopunti mhux użati li jintraddu lura lill-Kummissjoni.(6) Ir-Regolament tal-Kummissjoni (KE) Nru 3298/94 [1], kif emendat bir-Regolament (KE) Nru 1524/96 [2], għandu għalhekk ikun emendat.(7) Il-miżuri pprovduti f'dan ir-Regolament huma skond il-fehma tal-kumitat imwaqqaf bl-Artikolu 16 tal-Protokoll 9,ADOTTAT DAN IR-REGOLAMENT:L-Artikolu 1Ir-Regolament (KE) Nru 3298/94 huwa emendat kif ġej:1. Fl-Artikolu 1, il-paragrafu 1a li ġej huwa mdaħħal:"1a. Il-vjaġġi ta' transitu li jsiru fiċ-ċirkostanzi elenkati fl-Anness Ċ jew skond l-awtorizzazzjonijiet ta' l-ECMT li jkunu validi għat-territorju Awstrijak għandhom ikunu eżenti mis-sistema ta' l-ekopunti."2. L-Artikolu 2(1) huwa mibdul b'dan li ġej:"1. Kemm-il darba kull vettura tkun qed tuża l-ecotag, l-għadd meħtieġ ta' ekopunti għandu jitwaħħal ma' l-ecocard u jkun ikkanċellat. L-ecocard għandha tkun ikkanċellata b'xi wieħed minn dawn il-metodi li ġejjin:(a) it-timbrar ta' l-ecocard permezz ta' magna li tittimbra l-ecocard;(b) billi l-ecocard tiġi ttimbrata mill-awtoritajiet tal-kontroll tal-konfini Awstrijak malli wieħed jidħol fl-Awstrija;(ċ) billi l-ecocard tiġi ttimbrata u ddatata mill-awtoritajiet nazzjonali tat-trasportatur qabel ma jidħol fit-territorju Awstrijak;(d) billi l-ecocard tiġi ttimbrata f' kull uffiċċju minn fejn isir l-inizjalar ta' l-ecotags.L-istazzjonijiet tal-konfini Awstrijaċi li huma attrezzati b' magna tat-timbrar ta' l-ecocard huma elenkati fl-Anness H.Għal finijiet ta' statistika, paġna 1 ta' l-ecocard mimlija għandha jew tiġi miġbura mill-awtoritajiet Awstrijaċi jew sussegwentement ritornati mill-awtoritajiet kompetenti fi żmien tliet xhur mit-tmiem tal-vjaġġ lill-awtoritajiet Awstrijaċi. L-istatistika hekk miġbura għandha tgħin lill-Kummissjoni biex tagħmel proposti għal kull tqassim tar-riserva ta' l-ekopunti."3. Fl-Artikolu 5(5), il-punt (d) li ġej huwa miżjud:"(d) jew l-ecocard ma tkunx ġiet ikkanċellata b' mod konformi mal-proċedura stabbilta fl-Artikolu 2(1)."4. Fl-Artikolu 6, il-paragrafu 3 li ġej huwa miżjud:"3. L-ekopunti elettroniċi għandhom ikunu disponibbli ta' kull sena għall-Istati Membri fi tliet partijiet ugwali: l-ewwel parti qabel l-1 ta' Novembru tas-sena preċedenti, it-tieni parti qabel l-1 ta' Marzu u t-tielet parti qabel l-1 ta' Lulju."5. L-Artikolu 14 huwa mibdul b'dan li ġej:"L-Artikolu 14Kull vjaġġ jitqies li jkun eżenti mill-ħlas ta' l-ekopunti jekk il-vettura tħott jew tgħabbi l-merkanzija kollha tagħha fl-Awstrija u l-vettura jkollha fuqha dokumentazzjoni xierqa biex turi dan, irrispettivament mir-rotta li tkun ħadet il-vettura biex tkun daħlet u ħarġet mill-Awstrija."6. L-Anness E huwa mibdul bit-test li jidher fl-Anness I ta' dan ir-Regolament.7. L-Anness H, li qiegħed fl-Anness II ta' dan ir-Regolament, huwa miżjud.L-Artikolu 2Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri Kollha.Magħmul fi Brussel, fil-21 ta' Marzu 2000.Għall-KummissjoniLoyola De PalacioViċi-President[1] ĠU L 341, tat-30.12.1994, p. 20.[2] ĠU L 190, tal-31.7.1996, p. 13.--------------------------------------------------L-ANNESS I"L-ANNESS EIL-KRITERJI GĦAD-DISTRIBUZZJONI MILL-ĠDID TA' L-EKOPUNTIIl-pożizzjoni speċjali tal-Greċja u ta' l-ItaljaMir-riserva tal-Komunità ta' 3,34 % ta' l-għadd totali ta' l-ekopunti, kull proporzjon ta' l-ekopunti ekwivalenti għal 4874 ta' l-unitajiet stabbiliti fl-Anness D għandhom ikunu allokati lill-Italja u 576 ta' l-unitajiet kif stabbilit fl-Anness D lill-Greċja, fuq bażi ta' prijorità.Barra minn hekk, kull sforz meħtieġ għandu jsir biex ikun żgurat li s-sehem ta' l-ekopunti allokati lill-Greċja jagħti kas tal-ħtiġiet Griegi.L-effett ta' l-għaqda mill-ġdid tal-ĠermanjaMagħduda ma' dan, kull proporzjon ta' ekopunti ekwivalenti għal 6444 jekk l-unitajiet kif stabbilit fl-anness D jiġu allokati lill-Ġermanja mir-riserva tal-Komunità.Id-distribuzzjoni mill-ġdid ta' l-ekopunti li jkunu ntraddu lura mill-AwstrijaKull ekopunt Awstrijak li jintradd lura lill-Kummissjoni biex jitqassam mill-ġdid għandu jiġi mqassam lill-Istati Membri li jitolbu aktar ekopunti fi proporzjon ma' l-użu li jsir minn vetturi tat-tagħbija goffa reġistrati fl-Istati Membri tar "Rollende Landsrasse" fl-Awstrija.Mad-dħul fis-seħħ tal-Ftehim bejn il-Komunità Ewropea u l-Konfederazzjoni Svizzera dwar il-ġarr ta' merkanzija u passiġġieri bil-ferrovija u t-triq, it-tqassim ta' l-ekopunti li jintraddu lura mill-Awstrija għandu jsir kif ġej:mill-ekopunti Awstrijaċi li jintraddu lura lill-Kummissjoni biex jitqassmu, 30 % għandhom jiġu allokati lill-Greċja u 30 % lil-Italja, fuq kull bażi ta' prijorità. L-ekopunti li jifdal li jkunu ntraddu lura mill-Awstrija, għandhom jitqassmu lill-Istati Membri li jitolbu aktar ekopunti fi proporzjon ma' l-użu li jsir minn vetturi tat-tagħbija goffa reġistrati fl-Istati Membri tar- "Rollende Landsraße" fl-Awstrija.L-għadd ta' ekopunti allokati lill-Istati Membri, l-għadd attwalment użat minnhom, u l-medja taċ-ċifri tan-NOx għal vetturi li jkunu fi transitu mill-Istati MembriL-ekopunti li jifdal għandhom jitqassmu lill-Istati Membri li jitolbu aktar ekopunti fi proporzjon ma' kull koeffiċjent li jiġi mfisser għal kull Stat Membru kif ġej:- in-numru ta' ekopunti meqjusa bħala meħtieġa, ibbażati fuq estrapolazzjoni ta' l-istatistiki l-aktar riċenti mill-Awstrija,- immultiplikati bil-proporzjon ta' l-ekopunti allokati lil kull Stat Membru li jkun attwalment ġie użat minn dak l-Istat Membru fis-sena preċedenti,- immultiplikati bil-medja taċ-ċifri NOx l-aktar riċenti ta' vetturi li jkunu fi transitu mill-Istat Membru, bħala kull perċentwal taċ-ċifra mmirata għas-sena."--------------------------------------------------L-ANNESS II"L-ANNESS HL-istazzjonijiet tal-konfini Awstrijaċi li huma attrezzati b' kull magna tat-timbrar ta' l-ecocardAchenkirchArnoldsteinBraunauBrennerpaßEhrwaldHangendensteinHörbranzKiefersfeldenMusauNaudersNeuhausPinswangReit im WinkelSaalbrückeScharnitzSchlechingSillianSpringenSubenSteinpaßWalserbergWegscheid"--------------------------------------------------